wickkiey/tamil-wikipedia-chunked huggingface dataset:
# சைபீரியன் மணல் உப்புக்கொத்தி

## அடையாளம்

சைபீரியன் மணல் உப்புக்கொத்தியை பெரிய மணல் உப்புக்கொத்தியில் இருந்து வேறுபடுத்தும் காரணிகளில் அளவு குறிப்பிடத்தக்க ஒன்றாக உள்ளது. சைபீரியன் மணல் உப்புக்கொத்தி சற்று சிறியதாக இருக்கும். இருப்பினும், தனித்தனியாகப் பார்க்கும்போது அளவை மட்டும் நம்புவது உகந்தது அல்ல. அலகின் நீளம் இதன் மற்றொரு தனிச்சிறப்பு அம்சமாகும். சைபீரியன் மணல் உப்புக் கொத்திக்கு உள்ள பெரிய அலகுடன் ஒப்பிடும்போது மணல் உப்புக் கொத்தி குறுகிய அலகைக் கொண்டுள்ளது. சைபீரியன் மணல் உப்புக் கொத்தியின் கால்களின் நிறம் பொதுவாக கருப்பு முதல் சாம்பல் வரை இருக்கும். அதே சமயம் மணல் உப்புக்கொத்தியின் கால்கள் சாம்பல் நிறத்தில் இருந்து மஞ்சள் நிறம் வரை இருக்கும்.
# தாலியம் முப்புளோரைடு

**தாலியம் முப்புளோரைடு** (*Thallium trifluoride*) TlF<sub>3</sub> என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். இது ஒரு வெண்மையான திடப்பொருள் ஆகும். சாத்தியமான இரண்டு தாலியம் புளோரைடுகளில் ஒன்று என்பதைத் தவிர இச்சேர்மம் கோட்பாட்டு ரீதியிலான ஆர்வத்தை மட்டுமே கொண்டுள்ளது. கட்டமைப்பில் எட்டு ஒருங்கிணைப்புகள் கொண்ட தாலியம் மையங்கள் (Tl(III)) பிசுமத் முப்புளோரைடின் அதே கட்டமைப்பையே ஏற்றுக்கொண்டுள்ளன. மற்றொரு பல்லுருவம் இருப்பதற்கான சில சாண்ருகளும் உள்ளன.
# இந்திய அஞ்சல் கட்டண வங்கி

**இந்தியா அஞ்சல் கட்டண வங்கி** (*India Post Payments Bank*) என்பது இந்திய அரசின் தகவல் தொடர்பு அமைச்சகத்தின் அஞ்சல் துறையின் உரிமையின் கீழ் செயல்படும் இந்தியத் தபால் துறையின் வணிக பிரிவாகும். 2018-ல் துவங்கப்பட்ட இந்த வங்கி சேவையில் சனவரி 2022 நிலவரப்படி 6 கோடிக்கும் அதிகமான வாடிக்கையாளர்கள் உள்ளனர்.
# இந்திய அஞ்சல் கட்டண வங்கி

## வரலாறு

19 ஆகத்து 2015 அன்று, இந்திய அஞ்சல் துறை இந்திய ரிசர்வ் வங்கியிடமிருந்து பணம் செலுத்தும் வங்கியை நடத்துவதற்கான உரிமத்தைப் பெற்றது. 17 ஆகத்து 2016 அன்று, பணம் செலுத்தும் வங்கியை அமைப்பதற்காக பொது வரையறுக்கப்பட்ட அரசு நிறுவனமாகப் பதிவு செய்யப்பட்டது. இந்திய அஞ்சல் கட்டண வங்கி தகவல் தொடர்பு அமைச்சகத்தின் கீழ் இந்திய அஞ்சல் துறையுடன் செயல்படுகிறது.  
இந்திய அஞ்சல் கட்டண வங்கியின் முன்னோட்டத் திட்டம் 30 சனவரி 2017 அன்று ராய்பூர் மற்றும் ராஞ்சியில் தொடங்கப்பட்டது. முதல் கட்டமாக 650 கிளைகள் மற்றும் 3,250 தபால் நிலையங்களை வங்கியின் அணுகல் மையமாக 1 செப்டம்பர் 2018 அன்று திறக்கப்பட்டது. முதற்கட்டமாகப் பத்தாயிரத்திற்கும் மேற்பட்ட தபால்காரர்கள் இச்சேவைக்காக நியமிக்கப்பட்டுள்ளனர். திசம்பர் 2020க்குள் சுமார் 4 கோடி வாடிக்கையாளர்களை வங்கி பெற்றுள்ளது. சனவரி 2022-ல், இந்தியா அஞ்சல் கட்டண வங்கி 8 கோடி வாடிக்கையாளர்களைக் கடந்துள்ளது.
# இந்திய அஞ்சல் கட்டண வங்கி

## சேவைகள்

உள்ள தலைமை தபால் நிலையத்தில் வங்கியின் கிளை]]
இந்திய அஞ்சல் கட்டண வங்கியானது இந்தியாவின் 155,015 தபால் நிலையங்களையும் வங்கியின் அணுகல் மையமாகவும், 3 லட்சம் தபால்காரர்கள் மற்றும் கிராம தபால் ஊழியர்களை வங்கி சேவைகளை வழங்கவும் பயன்படுத்துவதை நோக்கமாகக் கொண்டுள்ளது.  
இந்த வங்கி கீழே குறிப்பிட்ட அம்சங்களையும் வழங்குகிறது:  
- கணக்கு: வங்கி சேமிப்புக் கணக்கு மற்றும் நடப்புக் கணக்குகளை வரையில் வழங்குகிறது.
- விரைவான எதிர்வினை குறியீடு அட்டை: கணக்கு எண்கள், தனிப்பட்ட அடையாள எண் மற்றும் கடவுச்சொற்களை நினைவில் வைத்திருக்க வேண்டிய தேவையை நீக்கி வாடிக்கையாளர்கள் விரைவான் எதிர்வினை குறியீடு கட்டணங்களைப் பயன்படுத்தலாம்.
- ஒருமித்த கொடுக்கல் இணைப்பிடைமுகம்
- உடனடி கொடுக்கல் சேவை
- தேசிய மின்வழி நிதி மாற்றம்
- நிகழ்நேர பெருந்திரள் தீர்வு
- பாரத் கட்டணம் செலுத்து முறைமை
- நேரடி பலன் பரிமாற்றம்
- ரூபே பற்று அட்டை
- ஆதார் இணைக்கப்பட்ட கட்டணச் சேவை  
இந்திய அஞ்சல் கட்டண வங்கியானது சுமார் 17 கோடி அஞ்சல் சேமிப்பு வங்கிக் கணக்குகளை தன் கணக்குகளுடன் இணைக்க அனுமதிக்கப்பட்டுள்ளது.
# இந்திய அஞ்சல் கட்டண வங்கி

## மேலும் பார்க்கவும்

- இந்திய அஞ்சல் துறை
# ஆத்தூம்

**ஆத்தூம்** (Atum) உலகை அழிக்க வல்ல பண்டைய எகிப்தியக் கடவுள் ஆவார். இவரது மனைவி *இயுசாசெத்* மற்றும் குழந்தைகள் *சூ* மற்றும் *டெப்நெத்* ஆவர். ஆத்தூம் கடவுள் இரட்டை மணிமுடி அணிந்துள்ளார். ஆத்தும் கடவுள் மாலை சூரியனுடன் நெருங்கிய தொடர்புடையது. ஆதிகால கடவுளாகவும், மாலை சூரியனாகவும், சாத்தான் மற்றும் பாதாள உலக தொடர்புகளைக் கொண்டுள்ளது. எகிப்தின் துவக்க வம்ச காலத்திலும், பழைய எகிப்து இராச்சிய காலத்தில் ஆத்தும் கடவுளின் வழிபாடு பரவியது. எகிப்தின் மத்தியகால இராச்சியம் மற்றும் புதிய எகிப்திய இராச்சிய காலத்திலும் ஆத்தும் கடவுள் தொடர்ந்து வழிபடப்பட்டார். பிந்தைய கால எகிப்து இராச்சியத்தில் ஆத்தும் கடவுளின் வழிபாடு படிப்படியாக மறையத் தொடங்கியது.
# ஆத்தூம்

## தோற்றம்

உலகப் படைப்புக் கடவுள் பிதா எனில் உலகை அழிக்கும் கடவுள் ஆத்தூம் ஆவர். பிரமிடு உரைகளில் ஆத்தூம் கடவுள் பற்றிய பல குறிப்புகள் உள்ளது. இக்குறிப்புகளில் ஆத்தூம் கடவுள் பார்வோனைப் படைப்பவராகவும், தந்தையாகவும் சித்தரிக்கப்படுகிறார். ஆத்தூம் கடவுள் எவ்வாறு உருவானது என்பதற்கு பல எழுத்துக்கள் உள்ளது. ஹீலியோபாலிட்டன் பார்வையின் படி, ஆத்தூம் கடவுள் முதலில் தனது முட்டையில் ஆதிகால நீரில் இருந்து, ஆதிகால வெள்ளத்தின் போது பிறந்தான் என்றும் அவனுக்குப் பிறகு உருவாக்கப்பட்ட எல்லாவற்றிற்கும் ஆதாரமாக மாறினான். மெம்பிஸ் நகர பூசாரிகள், படைப்புக் கடவுளான தாவ், ஆத்தூம் கடவுளை மிகவும் அறிவார்ந்த முறையில் உருவாக்கினார் என்று நம்பினர். ஹெல்லியோபோலிஸ் நகரத்தில் ஆத்தூம் கடவுளுக்கான கோயில் இருந்தது.
# ஆத்தூம்

## பங்கு

காலத்தில் (கிமு. 1184-1153) இரா, ஆத்தோர் மற்றும் ஆத்தூம் (வலது) கடவுள்கள் பாபிரஸ் காகிதத்தில் சித்தரிக்கப்பட்டுள்ளனர்]].  
பழைய இராச்சியத்தில், இறந்த பார்வோனின் ஆன்மாவை, கடவுள் ஆத்தூம் பிரமிடிலிருந்து விண்மீன்கள் நிறைந்த வானத்திற்கு தூக்கிச் செல்வதாக எகிப்தியர்கள் நம்பினர். சவப்பெட்டி உரைகளில், கடவுள் ஆத்தூம், கடவுள் ஒசிரிசுடன் நெருக்கமாக அறியப்படுகிறார். எகிப்தின் இருபதாம் வம்ச காலத்தில் (கிமு. 1184-1153) இரா, ஆத்தோர் மற்றும் ஆத்தோர் கடவுள்கள் சித்தரிக்கப்பட்டுள்ளனர்.
# ஆத்தூம்

## இதனையும் காண்க

- பண்டைய எகிப்தியக் கடவுள்கள்
# இரேனியம் டெட்ராபுளோரைடு

**இரேனியம் டெட்ராபுளோரைடு** (*Rhenium tetrafluoride*) ReF<sub>4</sub> என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். இரேனியமும் புளோரினும் வினைபுரிந்து இந்த இருமச் சேர்மம் உருவாகிறது.
# இரேனியம் டெட்ராபுளோரைடு

## தயாரிப்பு

இரேனியம் அறுபுளோரைடு சேர்மத்துடன் ஐதரசன், இரேனியம், அல்லது கந்தக டைஆக்சைடு சேர்த்து ஒடுக்க வினைக்கு உட்படுத்தினால் இரேனியம் டெட்ராபுளோரைடு உருவாகிறது:
::  
::  
::
# இரேனியம் டெட்ராபுளோரைடு

## இயற்பியல் பண்புகள்

இரேனியம் டெட்ராபுளோரைடு a = 1.012 நானோமீட்டர், c = 1.595 நானோமீட்டர் என்ற செல் அளவுருக்களுடன் நாற்கோண கட்டமைப்பில் நீல நிற படிகங்களாக உருவாகிறது.
இரேனியம் டெட்ராபுளோரைடு தண்ணீருடன் வினைபுரிகிறது. வெப்பப்படுத்தினால் கண்ணாடியை அரிக்கிறது.
# வட்டணைகளின் பட்டியல்

, குளோனாசு, கலிலியோ, காந்த வட்டில்(இடைநிலைப் புவி வட்டணை) செயற்கைக்கோள் செலுத்தல் அமைப்பு வட்டணைகள், பன்னாட்டு விண்வெளி நிலையம், அபுள் விண்வெளித் தொலைநோக்கி, இரிடியம் குழு செயற்கைக்கோள் வட்டணைகள், புவி இயல்பு உருவளவு ஆகியவற்றோடு புவிநிலைப்பு வட்டணையை ஒப்பிடல் நிலா வட்டணை ஆரத்திலும் நீளத்திலும் புவிநிலைப்பு வட்டணையை விட ஆறு மடங்கு பெரியது.]]  
கள்]]  
இது பல்வேறு பான்மைகளை வைத்து வகைபடுத்தப்படும் ஈர்ப்பு வட்டணைகளின் பட்டியலாகும்.
# வட்டணைகளின் பட்டியல்

## பொதுவான வட்டணைச் சுருக்கங்கள்

### சாய்வு வட்டணை வகைகள்

- சாய்ந்த வட்டணை: புவிநடுவரைத் தளத்துக்கு, சுழிதவிர்த்த பிற கோணங்களில் சாய்வாக அமையும் வட்டணைகள் சாய்ந்த வட்டணைகள் எனப்படும்.
- முனைய வட்டணை: ஒவ்வோரு சுற்றுக்கும் புவியின் இரு முனைகளுக்கும் மேலாக கடந்து செல்லும் வட்டணை முனைய வட்டணை ஆகும். எனவே, இது 90 அல்லது -90 பாகைச் சாய்வில் அல்லது அதற்கு மிக அணுக்கமான சாய்வில் அமைந்திருக்கும்.
- முனையச்சூரிய ஒத்தியங்கும் வட்டணை: ஒவ்வொரு நிலநடுவரை கடப்பின்போதும் ஒத்த களச் சூரிய நேரத்தி கடந்துசெல்லும் முனைய வட்டண சூரிய ஒத்தியங்கு வட்டணை ஆகும். ஒவ்வொரு கடப்பின்போதும் ஒத்த நிழல்கள் ஏற்படுவதால் இது படமெடுக்கும் செயற்கைக்கோள்களுக்கு மிகவும் உதவியாக இருக்கும்.
- சாயாத வட்டண: புவிநடுவரைத் தளத்துக்கு அல்லது குறிப்பிட்ட மேற்கோள் தளத்துக்கு சுழிச் சாய்வைக் கொண்ட வட்டணை சாயாத வட்டணை ஆகும்.
- புவி நடுவரை வட்டணை: நடுவரைத் தளத்தைப் பொறுத்து சாயாத வட்டணை நடுவரை வட்டணை ஆகும் .
- வான்கோள நடுவரை வட்டணை: நிலநடுக் கோட்டுடன் ஒத்தியங்கும் சாயாத வட்டணை நிலநடுவரை வட்டணை ஆகும்.
- புவி நடுவரை அண்மிய வட்டணை: நிலநடுக் கோட்டுடன் சாய்வு கிட்டத்தட்ட சுழியாக இருக்கும் வட்டணை நிலநடுவரை அண்மிய வட்டண ஆகும். இந்த வட்டணை அதில் சுற்றிவரும் செயற்கைக்கோள் புவி நடுவரைக்கு அணமையில் இடங்களைப் படமெடுக்க வழிவகுக்கிறது.
.
.
# வட்டணைகளின் பட்டியல்

## பொதுவான வட்டணைச் சுருக்கங்கள்

### திசைசார் வட்டணை வகைகள்

- முன்னேறும் வட்டணை: முதன்மை வான்பொருளின் சுழற்சி திசையில் சுற்றிவரும் வட்டணை முன்னேறும் வட்டணையாகும் ( அதாவது, புவியில் கிழக்கு நோக்கி). மரபாக, இந்த வட்டணையின் சாய்வுக் கோணம் 90 பாகைக்கும் குறைவாக இருக்கும்.
- பின்னேகும் வட்டணை: முதன்மை வான்பொருளின் சுழற்சி திசைக்கு எதிராகச் சுற்றிவரும் வட்டணை பின்னேகும் வட்டணையாகும். மரபாக, இந்த வட்டணையின் சாய்வுக் கோணம் 90 பாகைக்கும் கூடுதலாக இருக்கும். பின்னேகும் வட்டணைகளில் ஏவ முன்னேறும் வட்டணைகளைவிட கூடுதலான எரிபொருள் தேவைப்படுவதால், குறை ஒத்தியங்கு வட்டணைகளைத் தவிர, சில செயற்கைக்கோள்கள் மட்டுமே புவியில் இருந்து பின்னேகும் வட்டணைகளிலும் ஏவப்படுகின்றன. ஏனெனில், புவியில் இருந்து ஏவூர்தியால் ஏவப்படும்போது முன்னேறும் வட்டணையில் இயங்கும் விண்கலம் ஏற்கெனவே கிழக்குநோக்கிய கோளின் சுழற்சி வேகத்துக்கு சமமான விரைவு(திசைவேக) உறுப்பைப் பெற்றிருக்கும்..
# வட்டணைகளின் பட்டியல்

## பொதுவான வட்டணைச் சுருக்கங்கள்

### சிறப்பு வட்டணை வகைகள்

- சூரிய ஒத்தியங்கும் வட்டணை: இது கோளின் மேற்பரப்பின் ஒரு புள்ளியை ஒரே களச் சூரிய நேரத்தில் கடந்து செல்லும்படி விண்கல அல்லது செயற்கைக் கோளின் உயரத்தையும் சாய்வையும் உகந்தபடி அமைக்கும் வட்டணையாகும். இத்தகைய வட்டணை ஒரு செயற்கைக்கோளை நிலையான சூரிய ஒளியில் வைக்கும். இது படிமவாக்கம், உளவு, வானிலை சார்ந்த விண்கலங்களுக்குப் பயனுள்ளதாக இருக்கும்.
- உறைந்த வட்டணை: வட்டணை அளவுருக்களை கவனமாக தேர்ந்தெடுப்பதன் மூலம் நடு பொருளின் வடிவம் காரணமாக இயற்கையான இழுப்பு குறைக்கப்பட்டிருக்கும் ஒரு வட்டணை.
- நிலா வட்டணை: இவட்டணையில் நிலாவின் சராசரி உயரம் 384,403 கிலோமீட்டர். இது சாய்ந்த நீள்வட்ட வட்டணையாகும்.
- அப்பால் தாழ் புவி வட்டணை (BLEO), அப்பால் புவி வட்டணை(BEO), தாழ் புவி வட்டணை ஆகியவை சில புவிவகை வகை வட்டணைகள் ஆகும். *சூரிய மைய வட்டணை ஒரு பயணத்தின் ஒரு பகுதியாக வட்டணை பெயர்வுக்கும் நுழைவுக்கும் பலவாறு தேவைப்படக்கூடிய முறைகலில் பயன்படுகின்றது.
- அண்மை- செவ்வகப் புறவலய வட்டணை(NRHO): தற்போது திட்டமிடப்பட்ட நிலாநுழைவாயில் வட்டணை ஒரு நிலாமைய வட்டணையாகும். இது எதிர்கால விண்வெளிப் பயணங்களுக்கான அரங்கப் பகுதியாக செயல்படும். நாசாவிற்கான திட்டமிடப்பட்ட வட்டணையான நிலா நுழைவாயில் சிர்கா, 2024 இல், அதிக நீள்வட்டத்துடன் ஏழு நாள் அண்மை- செவ்வகப் புறவலய வட்டணையில் நிலாவைச் சுற்றி, ஒரு சிறிய விண்வெளி நிலையத்தை அமைக்கும். இதன் அண்மைப்புள்ளி தொலைவில் நிலா வடமுனையை நெருங்கியும் சேய்மைப்புள்ளி தொலைவில் நிலா தென்முனை மேலும் அமையும்.
- தொலைதூர பிற்போக்கு சுற்றுப்பாதை (DRO): ஒரு நிலையான சுற்றறிக்கை பிற்போக்கு சுற்றுப்பாதை (பொதுவாக சந்திர தொலைதூர பிற்போக்கு சுற்றுப்பாதையை குறிப்பிடுகிறது). ஸ்திரத்தன்மை என்பது டி.ஆர். ஓவில் உள்ள செயற்கைக்கோள்கள் சுற்றுப்பாதையில் இருக்க ஸ்டேஷன் கீப்பிங் ப்ரொப்பல்லண்டைப் பயன்படுத்தத் தேவையில்லை. சந்திர டி. ஆர். ஓ என்பது சுமார் 61,500 ஆரம் கொண்ட உயர் சந்திர சுற்றுப்பாதையாகும்&nbsp;கி.மீ. இது முன்மொழியப்பட்டது 2017 இல் சாத்தியமான சுற்றுப்பாதையாக சந்திர நுழைவாயில் விண்வெளி நிலையம், பூமிக்கு வெளியே-சந்திரன் எல் 1 மற்றும் எல் 2.
- கல்லறை வட்டணை (அல்லது அகற்றல், குப்பை வட்டணை) : செயற்கைக்கோள்கள் அவற்றின் செயல்பாட்டின் முடிவில் நகர்த்தப்படும் ஒரு வட்டணை. புவிசார் செயற்கைக்கோள்களுக்கு புவி ஒத்தியங்கும் வட்டணைகளுக்கு மேலே சில நூறு கிலோமீட்டர் தொலைவில் உள்ள வட்டணை ஆகும்.
- தங்கல் வட்டணை, ஒரு தற்காலிகத் தங்கல் இட வட்டணை.
- பெயரும் வட்டணை ஒருபோது இடம்பெயர பயன்படுத்தப்படும் ஒரு வட்டணை. ஒரு வட்டணையில் இருந்து மற்றொரு வட்டணைக்குப் பெயரும் தடவழி வட்டணை.
- நிலா பெயரும் வட்டணை (LTO) உடன் நிறைவேற்றப்பட்டது டிரான்ஸ்-சந்திர ஊசி (TLI)
- செவ்வாய் பெயரும் வட்டணை (MTO) டிரான்ஸ்-செவ்வாய் ஊசி (TMI) சுற்றுப்பாதை என்றும் அழைக்கப்படுகிறது
- தரை ஓடுதளம்: செயற்கைக்கோளின் ஓடுதளம். ஒரு குறிப்பிட்ட காலத்திற்குப் பிறகு மீண்டும் சரிசெய்யலாம்.
- கங்கலே வட்டணை: செவ்வாய் கோளுக்கு அருகிலுள்ள ஒரு சூரிய வட்டணை. அதன் காலம் ஒரு செவ்வாய் ஆண்டு, ஆனால் அதன் மையம் பிறழ்வும் சாய்வும் செவ்வாய் கோளில் இருந்து வேறுபடுகின்றன, அதாவது கங்கலே வட்டணையில் ஒரலஞ்சல் செயற்கைக்கோள் சூரிய இணைப்பின்போது கூட புவியிலிருந்து தெரியும்.
# வட்டணைகளின் பட்டியல்

## பொதுவான வட்டணைச் சுருக்கங்கள்

### போலித்தோற்ற வட்டணை வகைகள்

- குதிரைக்குளம்பு வட்டணை: இது ஒரு தரைப் பார்வையாளருக்கு ஒரு குறிப்பிட்ட கோளைச் சுற்றிவருவதாகத் தோன்றும் ஒரு வட்டணையாகும். ஆனால் உண்மையில் இது கோளின் இணைவட்டணையே ஆகும். சிறுகோள்களைக் காண்க 3753 குரூயித்னே, 2002 ஏஏ .
- இலாகிரேஞ்சுப் புள்ளி( விடுபடு புள்ளி அல்லது கட்டற்ற புள்ளி) வட்டணைகள் என்பன ஒளிவட்ட வட்டணைகள், இலிசாஜவுசு வட்டணைகளைப் போன்றனவாகும்: இவை ஏதாவதொரு ஒரு இலாகிரேஞ்சு புள்ளி<nowiki/>யைச் சுற்றியுள்ள வட்டணைகள் ஆகும். இவை அருகிலுள்ள வரைபடத்தில் காட்டப்பட்டுள்ளன, மேலும் இந்த புள்ளிகளுக்கு அருகிலுள்ள வட்டணைகள் ஒரு விண்கலத்தை மிகக் குறைந்த எரிபொருள் பயன்பாட்டுடன் நிலையான தொடர்பில் இருக்க வழிசெய்கின்றன. L1 புள்ளியைச் சுற்றிவரும் வட்டணைகள் சூரிய, சூரியகோள ஆய்வகம் போன்ற சூரியனின் நிலையான பார்வையை விரும்பும் விண்கலங்களால் பயன்படுத்தப்படுகிறது . L2 புள்ளி சுற்றியுள்ள வட்டணைகள், புவி, சூரியன் இரண்டையும் எப்போதும் நிலையாகப் பார்க்க விரும்பும் திட்டங்ங்களால் பயன்படுத்தப்படுகின்றன. இது புவி, சூரியன் இரண்டிலிருந்தும் வரும் கதிர்வீச்சைத் தடுக்கும் ஒற்றைக் கவசமாகச் செயல்படுகிறது, இது உணர்திறன் கருவிகளை முடக்கநிலையில் குளிர்விக்க வழிசெய்கிறது. எடுத்துக்காட்டுகள் பின்வருமாறு: வில்கின்சன் நுண்ணலை சமச்சீரின்மை ஆய்வி, ஜேம்ஸ் வெப் விண்வெளி தொலைநோக்கி என்பனவாகும். எல் 1, எல் 2, எல் 3 ஆகிய புள்ளிகள் நிலையற்ற வட்டணைகள் ஆகும்[6], அதாவது சிறிய இடையூறுகள் கூட விண்கலத்தை, அவ்வப்போது திருத்தங்கள் இல்லாமல், வட்டணையில் இருந்து வெளியேற்றும்.
- பி/2 வட்டணை, மிகவும் நிலையான 2: 1 நிலா ஒத்தியங்கும் வட்டணை ஆகும், இது முதன்முதலில் 2018 இல் தெசு(கடந்து செல்லும் புறக்கோள் அளக்கைச் செயற்கைக்கோள்) விண்கலத்தில் பயன்படுத்தப்பட்டது .
# இராஜ் பகதூர்

**இராஜ் பகதூர்** (*Raj Bahadur*)(1912-1990) என்பவர் இந்தியத் தேசிய காங்கிரசின் தலைவரும், இராசத்தான் மாநிலத்திலிருந்து இந்திய அரசியலமைப்பு நிர்ணய மன்றத்தின் உறுப்பினரும் ஆவார். இவர் இந்திய விடுதலைக்குப் பின்னர் சுதந்திர இந்தியாவின் முதல் சுற்றுலாத் துறை அமைச்சர் ஆவார்.
# இராஜ் பகதூர்

## அரசியல்

இராஜ் பகதூர் பாரத்பூர் மக்களவைத் தொகுதியிலிருந்து மக்களவைக்கு மூன்று முறை உறுப்பினராகத் தேர்ந்தெடுக்கப்பட்டார். 1956-57ஆம் ஆண்டு தொலைத்தொடர்பு அமைச்சராகவும் பணியாற்றினார். இவர் 1980-ல் பரத்பூரிலிருந்து இராசத்தான் சட்டமன்றத்திற்கு உறுப்பினராகத் தேர்ந்தெடுக்கப்பட்டார். இராஜ் பகதூர் நேபாளத்திற்கான இந்தியத் தூதராகவும் பணியாற்றினார்.
# இராஜ் பகதூர்

## இறப்பு

இராஜ் பகதூர் 22 செப்டம்பர் 1990 அன்று புது தில்லியில் இறந்தார்.
# விக்கிப்பீடியா:Statistics/August 2023

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# இந்தியாவின் பழமையான வங்கிகளின் பட்டியல்

**இந்தியாவின் பழமையான வங்கிகளின் பட்டியல்** (*List of oldest banks in India*) என்பது 18 மற்றும் 19ஆம் நூற்றாண்டுகளில் நிறுவப்பட்ட நிதி நிறுவனங்களின் பட்டியல் ஆகும். 1850க்கு முன் நிறுவப்பட்ட அனைத்து நிதி நிறுவனங்களையும் உள்ளடக்கிய இந்தியாவின் நாற்பது பழமையான வங்கிகள் கீழே பட்டியலிடப்பட்டுள்ளன.
# இந்தியாவின் பழமையான வங்கிகளின் பட்டியல்

## தலைமையகத்தின் இடங்கள்

மேலே உள்ள அட்டவணையில் குறிப்பிடப்பட்டுள்ள வங்கிகளின் தலைமையகங்களின் நகரங்கள் அடிப்படையில் பட்டியலிடப்பட்டுள்ளன.
| 1 | கொல்கத்தா | 11 |  |
| --- | --- | --- | --- |
| 2 | இலண்டன் | 6 |  |
| 3 | சென்னை | 5 |  |
| 4 | மும்பை | 4 |  |
| 5 | ஆக்ரா | 3 | } |
# இந்தியாவின் பழமையான வங்கிகளின் பட்டியல்

## மேலும் பார்க்கவும்

- இந்தியாவில் வங்கி
# பீகார் வடக்கு கிராம வங்கி

**பீகார் வடக்கு கிராம வங்கி** (*Uttar Bihar Gramin Bank*, உத்தர் பீகார் கிராமின் வங்கி**)** என்பது இந்தியாவின் பீகார் மாநிலத்தில் உள்ள ஒரு மண்டல ஊரக வங்கி ஆகும். இது இந்திய அரசின் நிதி அமைச்சகத்துக்குச் |சொந்தமான வங்கி. கிளை வலையமைப்பு, பணியாளர்கள் எண்ணிக்கை மற்றும் செயல்பாட்டுப் பரப்பு ஆகியவற்றின் அடிப்படையில் இந்தியாவிலுள்ள மிகப்பெரிய மண்டல ஊரக வங்கிகளில் இதுவும் ஒன்றாகும்.  
மண்டல ஊரக வங்கிச் சட்டம், 1976 (21-ன் 1976) 23 ஏ பிரிவின் துணைப் பிரிவு (1)-ன் கீழ் இந்திய நிதி அமைச்சகம் அரசிதழில் 1976ஆம் ஆண்டில் வெளியிட்ட அறிவிப்பின்படி, **உத்தர பீகார் க்ஷேத்ரிய கிராமின் வங்கி** மற்றும் **கோசி க்ஷேத்ரிய கிராமின் வங்கி** (பிராந்திய கிராமப்புற வங்கிகளை மாற்றுதல்) ஆகியவற்றை இணைத்து இந்த வங்கியை இந்திய அரசு உருவாக்கியது. இது பீகார் மாநிலத்தில் உள்ள இந்திய மத்திய வங்கியால், இப்பகுதியின் ஒரே மண்டல ஊரக வங்கி என்ற வகையில் நிதிநல்கை செய்யப்படுகிறது. உத்தர பீகார் கிராமின் வங்கியின் தலைமையகம் முசாபர்பூரில் செயல்படுகிறது.  
2023 ஆகத்து திங்களின்படி பீகார் வடக்கு கிராம வங்கியின் தலைவர் சோஹைல் அகமது ஆவார்.
# பீகார் வடக்கு கிராம வங்கி

## வட்டார அலுவலகம்

பீகார் வடக்கு கிராம வங்கி 14 வட்டார அலுவலகங்களைக் கொண்டுள்ளது.  
- அராரியா, ஏடிபி சௌக், அராரியா.
- பெட்டியா, சந்தை நிலையம்பெட்டியா.
- சப்ரா, தஹியவன், சப்ரா.
- தர்பங்கா, தேவேந்திர லோக், லஹ்ரியாசரை, தர்பங்கா.
- கோபால்கஞ்ச், வைபவ் உணவக வளாகம், கோபால்கஞ்ச்.
- ஹாஜிப்பூர், ஹாஜிபூர்.
- ஜஞ்சர்பூர், கிராந்தி பவன், ஜஞ்சர்பூர், மதுபானி.
- மதுபானி, பரிஷத் பஜார், மதுபானி.
- மோதிஹரி, நாராயண் வளாகம், பாலுவா தால், மோதிஹரி.
- முசாபர்பூர், ராம்ரேகா வளாகம், முசாபர்பூர்.
- பூர்ணியா, ஸ்ரீ நகர் ஹடா, பூர்ணியா.
- சகார்சா, டிபி சாலை, சஹர்சா.
- சீதாமரி, தும்ரா சாலை, சீதாமரி.
- சீவான், ராஜ்வான்சி நகர், சிவன்.
# பீகார் வடக்கு கிராம வங்கி

## செயல்படும் பகுதிகள்

பீகார் வடக்கு கிராம வங்கி பீகார் மாநிலத்தில் 18 மாவட்டங்களில் 1032 கிளைகளின் ஒருங்கிணைப்பு மூலம் செயல்படுகிறது.  
- அராரியா
- தர்பங்கா
- கிழக்கு சம்பாரண்
- கோபால்கஞ்ச்
- கதிஹார்
- கிஷன்கஞ்ச்
- மாதேபுரா
- மதுபானி
- முசாபர்பூர்
- பூர்ணியா
- சஹர்சா
- சரண்
- ஷியோஹர்
- சீதாமர்ஹி
- சீவான்
- சுபால்
- மேற்கு சம்பாரண்
- வைஷாலி  
உத்தர பீகார் கிராமின் வங்கியின் இந்திய நிதிசார் முறைமைக் குறியீடு (IFSC):CBIN0R10001
# பீகார் வடக்கு கிராம வங்கி

## விருது

வேளாண்மைக்கும் ஊர்ப்புற வளர்ச்சிக்குமான தேசிய வங்கி ஏற்பாடு செய்த மாநில கடன் கருத்தரங்கில், மண்டல ஊரகப் பிரிவில் சுய உதவிக் குழுக்களை வங்கியுடன் இணைத்த வகையில் சிறந்த செயல்பாட்டிற்காக வங்கிக்கு விருது வழங்கப்பட்டது.
# பீகார் வடக்கு கிராம வங்கி

## ஆட்சேர்ப்பு

ஒவ்வொரு ஆண்டும் வங்கி பணியாளர் தேர்வாணையம் நடத்தும் பொது எழுத்துத் தேர்வு மூலம் வங்கி அதிகாரிகள் நியமனம் செய்யப்படுகின்றனர்.
# பீகார் வடக்கு கிராம வங்கி

## மேலும் பார்க்கவும்

- இந்தியாவில் வங்கி
- இந்தியாவில் உள்ள வங்கிகளின் பட்டியல்
- இந்திய ரிசர்வ் வங்கி
- மண்டல ஊரக வங்கி
- இந்திய நிதி அமைப்பு குறியீடு
# இரிடியம் முப்புளோரைடு

**இரிடியம் முப்புளோரைடு** (*Iridium trifluoride*) IrF<sub>3</sub> என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். இரிடியமும் புளோரினும் வினைபுரிந்து இந்த இருமச் சேர்மம் உருவாகிறது.
# இரிடியம் முப்புளோரைடு

## தயாரிப்பு

இரிடியம் எக்சாபுளோரைடு சேர்மத்துடன் உலோக இரிடியத்தைச் சேர்த்து ஒடுக்கவினைக்கு உட்படுத்தினால் இரிடியம் முப்புளோரைடு உருவாகிறது:  
::  
இரிடியம்(IV) புளோரைடு சேர்மத்தை 430–450 °செல்சியசு வெப்பநிலைக்கு சூடுபடுத்தினால் சிதைவு வினை நிகழ்ந்து இரிடியம் முப்புளோரைடு கிடைக்கும்:  
::
# இரிடியம் முப்புளோரைடு

## இயற்பியல் பண்புகள்

இரிடியம் முப்புளோரைடு கருப்பு நிறத்தில் படிகங்களாகக் காணப்படுகிறது.
# காசுமோசு வங்கி

**காசுமோசு கூட்டுறவு வங்கி நிறுவனம்** (**காசுமோசு வங்கி**)(*Cosmos Co-operative Bank Ltd*), 1906-ல் நிறுவப்பட்ட இந்திய கூட்டுறவு வங்கியாகும்.
# காசுமோசு வங்கி

## பின்னணி

காசுமோசு வங்கி இந்தியாவின் பழமையான நகர்ப்புற கூட்டுறவு வங்கிகளில் ஒன்றாகும். காசுமோசு வங்கி தனது நூற்றாண்டு விழாவை 18 சனவரி 2006 அன்று கொண்டாடியது. இன்போசிசு பின்னாகில் முதன்மை வங்கி மென்பொருளைப் பயன்படுத்தி இதன் அப்போதைய 140 சேவை நிலையங்களின் முழு வலையமைப்பும் வங்கி இணைப்பு திட்டத்தினை செயல்படுத்திய நாட்டின் முதல் கூட்டுறவு வங்கிகளில் இதுவும் ஒன்றாகும். முப்பது ஆண்டுகளில் இத்தகைய உரிமத்தைப் பெற்ற இந்தியாவின் மூன்றாவது கூட்டுறவு வங்கியாக இது இந்திய ரிசர்வ் வங்கியிடமிருந்து அங்கீகரிக்கப்பட்ட வணிகர் உரிமத்தையும் பெற்றது.  
வங்கியின் தலைமையகம் மகாராட்டிர மாநிலம் புனேவில் உள்ள சிவாஜி நகரின் கணேசுகிந்து சாலையிலுள்ள இதன் நிறுவன அலுவலகத்தின் காசுமோசு கோபுரத்தில் அமைந்துள்ளது.  
இந்த வங்கி 18 சனவரி 1906 அன்று புனேவில் கிருஷ்ணாஜி சதாசிவ் கோர் மற்றும் சங்கர் அரி பார்வே ஆகியோரால் நிறுவப்பட்டது. காசுமாசு வங்கியின் முதல் தலைவர் சாகித்ய சாம்ராட் என்.சி கேல்கர் என்ற தாத்யாசாகேப் கேல்கர் ஆவார். திசம்பர் 1, 1990-ல், காசுமோசு வங்கி திட்டமிடப்பட்ட தகுதியினைப் பெற்றது. மேலும் 7 ஆண்டுகளுக்குள் குறுகிய காலத்திற்குள், நவம்பர் 28, 1997 அன்று வங்கிக்கு 'பல மாநில' தகுதி வழங்கப்பட்டது. இதன் மூலம் மகாராட்டிரா, குசராத்து, மத்தியப் பிரதேசம், கர்நாடகா, ஆந்திரப் பிரதேசம், தெலங்காணா மற்றும் தமிழ்நாடு ஆகிய 7 மாநிலங்களில் காசுமோசு வங்கி தன் 140 கிளைகளை நிறுவிச் செயல்படுகிறது. வங்கி 2 மில்லியனுக்கும் அதிகமான வாடிக்கையாளர்களையும் 79,000 பங்குதாரர்களையும் கொண்டுள்ளது.  
காசுமோசு வங்கி கூட்டுறவுத் துறையில் நாணய பெட்டகத்தினை இயக்க அனுமதி பெற்ற முதல் வங்கியாகும். காசுமோசு வங்கி புனேவில் நாணய பெட்டகத்தினைக் கொண்டுள்ளது. புனேவில் உள்ள மற்ற வங்கிகளுக்குச் சேவைகளை வழங்குகிறது.
# காசுமோசு வங்கி

## கிளைகள்

காசுமோசு வங்கி இந்தியாவில் 140 சேவை நிலையங்களுடன் மொத்தம் 5 பிராந்திய அலுவலகங்களைக் கொண்டுள்ளது. இவை 7 மாநிலங்களிலும் 39 முக்கிய இந்திய நகரங்களிலும் பரவியுள்ளன. இவை பின்வருமாறு:  
- ஆந்திரப் பிரதேசம் : விஜயவாடா
- குஜராத் : அகமதாபாத், அங்கலேஷ்வர், பரோடா, பாவ்நகர், புஜ், காந்திதாம், ராஜ்கோட், சூரத்
- கர்நாடகா : பெங்களூர், பெல்காம், நிபானி
- மத்திய பிரதேசம் : இந்தூர்
- மகாராஷ்டிரா : அமராவதி, அவுரங்காபாத், பாராமதி, புசாவல், ஜல்கான், ஜல்னா, கோலாப்பூர், மும்பை, நாக்பூர், நாசிக், பால்தான், புனே, சாங்லி, சதாரா, சோலாப்பூர், தானே, யவத்மால்
- தமிழ்நாடு : சென்னை, கோயம்புத்தூர்
- தெலுங்கானா: ஐதராபாத்து, செகந்தராபாத்
# காசுமோசு வங்கி

## மேலும் பார்க்கவும்

- இந்தியாவில் வங்கி
# சன்டைக் மலை நீண்ட வால் பெரும் எலி

சுமாத்திரா, இந்தோனேசியா மற்றும் தீபகற்ப மலேசியாவின் மலைக்காடுகளில் சன்டைக் மலை நீண்ட வால் பெரும் எலி காணப்படுகிறது. பொதுவாக உயரத்திற்கு மேல் உள்ளப் பகுதிகளில் காணப்படும். இது முதன்மை மற்றும் சீரழிந்த வெப்பமண்டல ஈரமான காடுகளின் நிலப்பரப்பில் வாழும்.  
சன்டைக் மலை நீண்ட வால் பெரும் எலி பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாகப் பட்டியலிடப்பட்டுள்ளது. இது பரவலாக வாழிடப் பகுதியில் காணப்படுவதாலும், இதன் எண்ணிக்கைப் பல பாதுகாக்கப்பட்ட பகுதிகளில் காணப்படுவதாலும், வாழ்விட மாற்றத்திற்கான சகிப்புத்தன்மையின் அளவு காரணமாக இதன் காப்பு நிலை வரையறுக்கப்பட்டது. இருப்பினும், மரம், விறகு மற்றும் விவசாய நிலங்களுக்காக இதன் வாழ்விடமான காடுகள் அழிவதால், இதன் எண்ணிக்கை குறைந்து கொண்டே வருகிறது.
# லால்சுயா கோல்னி

**லால்சுயா கோல்னி** (*Lalzuia Colney*) ஓர் இந்தியக் கல்வியாளரும் மிசோ இலக்கியத்தின் எழுத்தாளரும் ஆவார்.
# லால்சுயா கோல்னி

## தொழில்

அரசு சம்பாய் கல்லூரியின் முன்னாள் மாணவரான இவர் மிசோரம் கேவிஎம் உயர்நிலைப் பள்ளியில் ஆசிரியராக உள்ளார். பல புத்தகங்களை எழுதியுள்ள இவர் பிறரால் வெளியிடப்பட்ட புத்தகங்களுக்கு அத்தியாயங்களை வழங்கியுள்ளார். இவரது சில புத்தகங்கள் மிசோரமில் கல்விப் படிப்புகளுக்கும் இந்திய இடைநிலைக் கல்விச் சான்றிதழ் (ICSE) தேர்வுகளுக்கும் பரிந்துரைக்கப்படுகின்றன.
# லால்சுயா கோல்னி

## விருதுகள்

- "ஏ பெக் ரோபி சுங்கா " என்ற இவரது புத்தகம், 2014 இல் ஆண்டின் புத்தக விருதை வென்றது.
- இலக்கியத்திற்கான இவரது பங்களிப்புகளுக்காக 2010 ஆம் ஆண்டில், இந்திய அரசு இவருக்கு இந்தியாவின் நான்காவது உயரிய குடிமகன் விருதான பத்மசிறீ விருதை வழங்கியது.
# லால்சுயா கோல்னி

## இதனையும் காண்க

- மிசோ இலக்கியம்
# ரோமுவால்ட் டி'சோசா

**ரோமுவால்ட் டி'சோசா** (*Romuald D'Souza*) (20 டிசம்பர் 1925 - 1 நவம்பர் 2019) இந்தியவைச் சேர்ந்த இயேசு சபை குரு ஆவார்.
# ரோமுவால்ட் டி'சோசா

## சுயவிவரம்

கோவாவின் அல்டோனாவில் பிறந்த இவர் 1958 இல் பெல்ஜியத்தில் பாதிரியாராக நியமிக்கப்பட்டார். அமெரிக்காவின் நியூயார்க் நகரத்தில் உள்ள போர்தாம் பல்கலைக்கழகத்தில் முதுகலைப் பட்டம் பெற்றார். அதன் பிறகு நியூயார்க் நகரத்தின் கொலம்பியா பல்கலைக்கழகத்தில் மேலும் படித்தார்.
# ரோமுவால்ட் டி'சோசா

## பணிகள்

1962 இல் இந்தியா திரும்பிய இவர் 1967 இல் புனே புனித வின்சென்ட் உயர்நிலைப் பள்ளியின் முதல்வராகப் பொறுப்பேற்றார். 1978 இல் கோவாவின் போர்வோரிமில் சேவியர் வரலாற்று ஆராய்ச்சி மையத்தை நிறுவினார். 1982 முதல் 1989 வரை ஜம்சேத்பூரிலுள்ள சேவியர் மேலாண்மைப் பள்ளியின் இயக்குநராகப் பணியாற்றினார். 1987 இல், புவனேசுவரத்தில் சேவியர் மேலாண்மை நிறுவனத்தை நிறுவி, 1993 வரை அதன் இயக்குநராக இருந்தார். 1993 இல், கோவாவின் பனஜியிலுள்ள சேவியர் மேலாண்மை நிறுவனத்தை நிறுவி, அதன் இயக்குநராக 2004 வரை பணியாற்றினார்.  
தெற்காசியாவின் மேலாண்மை மேம்பாட்டு நிறுவனங்களின் சங்கம், அகில இந்திய மேலாண்மை படிப்புகள் வாரியம், கோவா பல்கலைக்கழகத்தின் நிர்வாகக் குழு, உட்கல் பல்கலைக்கழகத்தின் கல்விக் குழு போன்ற பல்வேறு கல்வி நிறுவனங்களில் உறுப்பினராக பணியாற்றினார். அமெரிக்க ஐக்கிய நாடுகளின் மேலாண்மை கழகம், சர்வதேச உளாவியளார்கள் அமைப்பு மற்றும் அமெரிக்க உளாவியளார்கள் சங்கம் ஆகியவற்றின் தொழில்முறை உறுப்பினராக இருந்தார். மேலும்,வணிக நெறிமுறைகள், மன அழுத்த மேலாண்மை, மனோவியல் மற்றும் நிறுவன நடத்தை ஆகியவற்றைக் கற்பித்தார். கோவாவில் தற்போது செயல்படாத மரியன் நல்வாழ்வு மேலாண்மை நிறுவனத்தையும் நிறுவினார்.
# ரோமுவால்ட் டி'சோசா

## விருது

26 ஜனவரி 2010 அன்று, இந்திய அரசு, இவருக்கு, கல்வி மற்றும் இலக்கியத்தில் இவரது பங்களிப்பிற்காக, இந்தியாவின் நான்காவது உயரிய குடிமகன் விருதான பத்மஸ்ரீ விருதை வழங்கியது.
# வசிபுதீன் தாகர்

**பயாஸ் வசிபுதீன் தாகர்** (*Faiyaz Wasifuddin Dagar*) துருபத் வகையைச் சேர்ந்த இந்தியப் பாரம்பரிய பாடகர் ஆவார். துருபத் பாடகர் நசீர் பயாசுதின் தாகரின் மகனான இவர் தனது தந்தையின் இறப்பிற்குப் பிறகு தனியாகப் பாடினார். இவருக்கு 2010 இல் பத்மசிறீ விருது வழங்கப்பட்டது
# வசிபுதீன் தாகர்

## வாழ்க்கை மற்றும் பயிற்சி

வசிபுதீன் தாகர் நசீர் பயாசுதீன் தாகரின் மகனும், தாகர் வானியின் நசீர் சாகிருதீன் தாகரின் மருமகனும் ஆவார். தாகர் ஐந்து வயதிலிருந்தே தனது தந்தை மற்றும் இளைய மாமாவின் கீழ் பெரும்பாலான பயிற்சிகளைப் பெற்றார்.  
1989 மற்றும் 1994 க்கு இடையில், இவர் தனது மாமா சாகிருதீன் தாகருடன் சேர்ந்து ஜுகல்பந்திகளைப் பாடினார்.
# வசிபுதீன் தாகர்

## முக்கியப் பதிவுகள்

வாசிபுதீன் தாகரின் பொது வாழ்க்கை 25 பிப்ரவரி 1989 இல் தொடங்கியது. தனது தந்தை இறந்த சில நாட்களுக்குப் பிறகு, தனது முதல் நிகழ்ச்சியை வழங்கினார். தனது மாமா சாகிருதீன் தாகருடன் சேர்ந்தும் பாடினார். 1992 இல் சுவிட்சர்லாந்து, இந்தியா மற்றும் ஜப்பானில் வாசிபுதீனின் முதல் பெரிய நிகழ்வு நடந்தது. பின்னர் சுவிட்சர்லாந்து, இந்தியா மற்றும் அமெரிக்காவில் முக்கிய பதிவுகளை பதிவு செய்துள்ளார். இவர்களது வாழ்க்கை மற்றும் இசையை அடிப்படையாக வைத்து ஒரு பிரெஞ்சு தொலைக்காட்சி நிறுவனம் திரைப்படம் எடுத்தது.  
வாசிபுதீன் தாகர் 2000 ஆம் ஆண்டு முதல் வட அமெரிக்காவில் துருபத் தனி இசை நிகழ்ச்சியை நடத்தினார். முதன்முதலில் நியூயார்க்கில் 2000 ஆம் ஆண்டில் நேரலை நிகழ்ச்சியை நடத்தினார். அங்கு பிஹாக் இராக இசையை வழங்கினார். பின்னர் ஐக்கிய நாடுகள் அவை, சிகாகோ நகரம், சுமித்சோனியன் நிறுவனங்கள், வாஷிங்டன் பல்கலைக்கழகம், சியாட்டில், இசுட்டான்போர்டு பல்கலைக்கழகம், கலிபோர்னியா பல்கலைக்கழகம், போன்ற பல மதிப்புமிக்க இடங்களில் நிகழ்ச்சிகளை நடத்தினார்.
# இட்ரியம் அசிட்டைலசிட்டோனேட்டு

**இட்ரியம் அசிட்டைலசிட்டோனேட்டு** (*Yttrium acetylacetonate*) C<sub>15</sub>H<sub>21</sub>O<sub>6</sub>Y என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். இட்ரியத்தின் அணைவுச் சேர்மமான இதை Y(acac)<sub>3</sub> என்ற சுருக்கக் குறியீட்டாலும் குறிப்பிடுவர். 2.08, 3.81 மற்றும் 4.98 (n=1, 2, 3) என்பவை இதன் உறுதியற்ற மாறிலிகள் மதிப்பாகும். மூவல்காக்சியிட்ரியம் அல்லது திரிசு[பிசு(மும்மெத்தில்சிலில்) அமினோ]யிட்ரியம் சேர்மத்துடன் அசிட்டைலசிட்டோனைச் சேர்த்து வினைபுரியச் செய்து இட்ரியம் அசிட்டைலசிட்டோனேட்டு தயாரிக்கப்படுகிறது. வெப்பப்படுத்தும்போது இது சிதைந்து இட்ரியம் ஆக்சைடை உருவாக்குகிறது.
# பெர்தா ஜிண்டிக்ஸ் தாகர்

**பெர்தா ஜின்டிக்ஸ் தாகர்** (*Bertha Gyndykes Dkhar*) ஒரு பார்வையற்ற இந்திய கல்வியாளர் ஆவார். காசி மொழியில் பிரெயில் எழுத்து முறையை கண்டுபிடித்தவர் என்று அறியப்படுகிறார். 2010 ஆம் ஆண்டில், இந்திய அரசு இவருக்கு இந்தியாவின் நான்காவது உயரிய குடிமகன் விருதான பத்மசிறீ விருதை வழங்கியது.
# பெர்தா ஜிண்டிக்ஸ் தாகர்

## சுயசரிதை

இவர், மேகாலயாவின் சில்லாங்கில் பார்வைக் குறைபாடுள்ள குழந்தையாகப் பிறந்தார். மேலும் கல்லூரியில் படிக்கும் போது பார்வையை முழுமையாக இழந்தார். இதனால் தனது படிப்பைக் கைவிட வேண்டியிருந்தது. வாழ வழியில்லாமல், சந்தையில் பழங்களை விற்று பிழைப்பு நடத்தினார். 2010 ஆம் ஆண்டு இந்தியாவின் நான்காவது உயரிய இந்திய குடிமகன் விருதான பத்மசிறீ விருது பெற்றார்.
# பெர்தா ஜிண்டிக்ஸ் தாகர்

## இதனையும் பார்க்கவும்

- பிரெயில் எழுத்து முறை
# பிரசியோடைமியம்(III) புரோமைடு

### இயற்பியல் பண்புகள்

பிரசியோடைமியம்(III) புரோமைடின் மூலக்கூறு எடை 380.62 கிராம் ஆகும்.  
UCl<sub>3</sub> சேர்மத்தின் படிக அமைப்பை பிரசியோடைமியம்(III) புரோமை ஏற்றுக்கொள்கிறது. பிரசியோடைமியம் அயனிகள் 9-ஒருங்கிணைப்புகளுடன் முக்கோணப் பட்டக வடிவவியலைப் பின்பற்றுகின்றன. பிரசியோடைமியம்-புரோமின் பிணைப்புகளீன் பிணைப்பு நீளம் 3.05 Å மற்றும் 3.13 ஆக உள்ளன.
# பிரசியோடைமியம்(III) புரோமைடு

### வேதிப் பண்புகள்

பிரசியோடைமியம்(III) புரோமைடு நீருறிஞ்சும் தன்மை கொண்ட சேர்மமாகும்.
# திருமலைவையாவூர்

**திருமலைவையாவூர்** என்பது தமிழ்நாடு மாநிலத்தின் செங்கல்பட்டு மாவட்டத்திலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 86 மீட்டர் உயரத்தில் அமைந்துள்ள திருமலைவையாவூர் பகுதியின் புவியியல் ஆள்கூறுகள், ஆகும். மதுராந்தகம், மேல்மருவத்தூர், சிங்கபெருமாள்கோவில், மறைமலைநகர், செங்கல்பட்டு, கூடுவாஞ்சேரி, வண்டலூர், பெருங்களத்தூர் மற்றும் தாம்பரம் ஆகியவை திருமலைவையாவூர் பகுதிக்கு அருகிலுள்ள சில முக்கிய புறநகர்ப் பகுதிகளாகும்.  
திருமலைவையாவூர் பகுதியில், தமிழக அரசின் இந்து சமய அறநிலையத் துறை கட்டுப்பாட்டில் இயங்குகிற பிரசன்ன வெங்கடேச பெருமாள் கோயில் ஒன்று அமையப் பெற்றுள்ளது.
# பிரசியோடைமியம் பிசுமத்தைடு

**பிரசியோடைமியம் பிசுமத்தைடு** (*Praseodymium bismuthide*) BiPr என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும்.
# பிரசியோடைமியம் பிசுமத்தைடு

## தயாரிப்பு

1800 பாகை செல்சியசு வெப்பநிலையில் பிரசியோடைமியத்தையும் பிசுமத்தையும் விகிதவியல் அளவில் கலந்து வினைக்கு உட்படுத்தினால் பிரசியோடைமியம் பிசுமுத்தைடு உருவாகிறது.
:: <math>\mathsf{ Pr + Bi \ \xrightarrow{1800^oC}\ PrBi }</math>
# பிரசியோடைமியம் பிசுமத்தைடு

## இயற்பியல் பண்புகள்

Fm3m என்ற இடக்குழுவில் a = 0.64631 நானோமீட்டர், Z = 4 என்ற செல் அளவுருக்களுடன் பிரசியோடைமியம் பிசுமுத்தைடு சோடியம் குளோரைடின் (NaCl) படிக கட்டமைப்பில் கனசதுர படிகங்களாக உருவாகிறது. இந்த சேர்மம் தோராயமாக 1800 ° செல்சியசு வெப்பநிலையில் உருகும். 14 கிகா பாசுக்கல் அழுத்தத்தில், இது ஒரு கட்ட மாற்றத்திற்கு உட்படுகிறது.
# பிரசியோடைமியம் பிசுமத்தைடு

## இதையும் காண்க

- பிரசியோடைமியம் ஆண்டிமோணைடு
# திருமலைவையாவூர் பிரசன்ன வெங்கடேச பெருமாள் கோயில்

**திருமலைவையாவூர் பிரசன்ன வெங்கடேச பெருமாள் கோயில்** என்பது தமிழ்நாடு மாநிலத்தில் செங்கல்பட்டு மாவட்டத்தின் திருமலைவையாவூர் புறநகர்ப் பகுதியில் அமைந்துள்ள ஒரு பெருமாள் கோயில் ஆகும்.  
கடல் மட்டத்திலிருந்து சுமார் 128 மீட்டர் உயரத்தில் அமைந்துள்ள திருமலைவையாவூர் பிரசன்ன வெங்கடேச பெருமாள் கோயிலின் புவியியல் ஆள்கூறுகள், ஆகும்.  
இக்கோயிலின் மூலவர் பிரசன்ன வெங்கடேசர்; தாயார் அலர்மேல்மங்கை ஆவர். உற்சவர்களாக சீனிவாசர் மற்றும் கள்ளபிரான் ஆகியோர் அருள்பாலிக்கின்றனர். பிரசன்ன வெங்கடேச பெருமாள், அலர்மேல்மங்கை தாயார், இலட்சுமிவராகர், இராமர், ஜெய வீர ஆஞ்சநேயர், சக்கரத்தாழ்வார், சுதர்சன ஆழ்வார், நரசிம்மர், ஆண்டாள் மற்றும் இராமானுசர் ஆகியோர் சன்னதிகள் இக்கோயிலில் அமையப் பெற்றுள்ளன. இக்கோயிலின் தீர்த்தம் வராக தீர்த்தம் ஆகும். வைகானச ஆகம முறைப்படி பூசைகள் நடைபெறுகின்றன.  
இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
# புத்தேரி நயினார் யோகீசுவரமுடையார் கோயில்

**நயினார் யோகீசுவரமுடையார் கோயில்** என்பது தமிழ்நாடு மாநிலத்தின் கன்னியாகுமரி மாவட்டத்தில் நாகர்கோவில் பகுதியின் புத்தேரி புறநகர்ப் பகுதியில் அமைந்துள்ள ஓர் இந்துக் கோயில் ஆகும். குறிப்பிட்ட ஒரு சமுதாயத்தினரால் பூசை வழிபாட்டு நெறிமுறைகள் கையாளப்படும் ஒரு சமுதாயக் கோயில் ஆகும். இந்து வெள்ளாளர் சமுதாய மரபினரால் பூசைகள் செய்யப்படுகின்றன. நயினார் யோகீசுவரமுடையார் சன்னதி, பூலோவுடைய கண்டன் சாஸ்தா சன்னதி, பூதத்தான் சன்னதி ஆகியவை இக்கோயிலின் வழிபாட்டுக்குரிய இடங்களாகும்.  
கடல் மட்டத்திலிருந்து சுமார் 72 மீட்டர் உயரத்தில் அமைந்துள்ள நயினார் யோகீசுவரமுடையார் கோயிலின் புவியியல் ஆள்கூறுகள், ஆகும்.  
இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
# பிரசியோடைமியம் ஆர்சனைடு

**பிரசியோடைமியம் ஆர்சனைடு** (*Praseodymium arsenide*) PrAs என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியம் தனிமமும் ஆர்சனிக்கும் சேர்ந்து வினைபுரிந்து இந்த இருமச் சேர்மம் உருவாகிறது.
# பிரசியோடைமியம் ஆர்சனைடு

## தயாரிப்பு

பிரசியோடைமியத்துடன் ஆர்சனிக்கை சேர்த்து சூடுபடுத்தினால் பிரசியோடைமியம் ஆர்சனைடு உருவாகிறது.
:: Pr + As --->PrAs
# பிரசியோடைமியம் ஆர்சனைடு

## பண்புகள்

F m3m என்ற இடக்குழுவில் a = 0.6009 நானோமீட்டர், Z = 4 என்ற செல் அளவுருக்களுடன் பிரசியோடைமியம் ஆர்சனைடு சோடியம் குளோரைடு போன்ற கனசதுரக் கட்டமைப்பில் படிகமாகிறது. சூடுபடுத்தப்படும்போது இது Pr<sub>4</sub>As<sub>3</sub> மற்றும் ஆர்சனிக்காக சிதைவடைகிறது. 27 கிகா பாசுக்கல் அழுத்தத்தில் நிலைமாற்றம் நிகழ்ந்து நாற்கோண படிகத் திட்டம் உருவாகிறது.
# விபின் கசானா

**விபின் கசானா** (*Vipin Kasana*) இந்தியாவைச் சேர்ந்த ஒரு தடகள வீரராவார். ஈட்டி எறிதல் விளையாட்டில் இவர் இந்தியாவின் சார்பாக பங்கேற்று விளையாடினார். இசுகாட்லாந்தின் கிளாசுகோ நகரத்தில் நடந்த 2014 காமன்வெல்த் விளையாட்டுப் போட்டிகளில் விபின் பங்கேற்றார். 2018 ஆம் ஆண்டு நடைபெற்ற பொதுநலவாய விளையாட்டுப் போட்டிகளில் இவர் ஐந்தாவது இடத்தைப் பிடித்தார்.  
கசானா 2019 ஆம் ஆண்டு செக் குடியரசில் நடைபெற்ற போட்டியில் தன்னுடைய சிறந்த முயற்சியாக 82.51 மீ தொலைவுக்கு ஈட்டி எறிந்தார்.
# வள்ளி சத்யபாமா

**வள்ளி சத்யபாமா** (*Vally Sathyabhama*) இந்தியாவைச் சேர்ந்த ஒரு தடகள வீராங்கனையாவார். 1964 ஆம் ஆண்டு மே மாதம் 14 ஆம் தேதியன்று இவர் பிறந்தார். நீண்ட தூர ஓட்டப்பந்தய விளையாட்டில் இந்தியாவின் சார்பாக இவர் பங்கேற்று விளையாடி வருகிறார். 1995 ஆம் ஆண்டு டிசம்பர் மாதம் 21 ஆம் தேதி தமிழ்நாட்டின் சென்னை நகரில் நடைபெற்ற மாரத்தான் போட்டியில் பங்கேற்று 2:38:10 நிமிடத்தில் ஓடி இந்திய தேசிய சாதனையை படைத்தார்.  
1991 ஆம் ஆண்டு அகில இந்திய திறந்தநிலை வெற்றியாளர் போட்டியில் 10,000 மீட்டர் ஓட்டத்தில் வள்ளி சத்யபாமா தங்கப் பதக்கம் வென்றார். அதே ஆண்டில், அகில இந்திய மாநிலங்களுக்கு இடையேயான வெற்றியாளர் போட்டியில் 10,000 மீ ஓட்டத்தில் தங்கம் வென்றதன் மூலம் தனது செயல்திறனை மீண்டும் வெளிப்படுத்தினார்.
# பெரிய மலை உள்ளான்

**பெரிய மலை உள்ளான்** (*Wood snipe*) என்பது வட இந்தியா, நேபாளம், பூட்டான், தெற்கு சீனாவின் இமயமலைப் பகுதிகளில் இனப்பெருக்கம் செய்யும் ஒரு பறவை ஆகும். குளிர்காலத்தில், இது இமயமலையின் உயரம் குறைந்த பகுதிகளில் காணப்படுகிறது. வட வியட்நாமுக்கு சிறிய எண்ணிக்கையிலான பறவைகள் வலசை போகின்றன. இவை நடு இந்தியா, தென்னிந்தியா, இலங்கை, வங்காளதேசம், மியான்மர், வடக்கு தாய்லாந்து, லாவோஸ் ஆகிய நாடுகளில் அலைந்து திரிபவையாக உள்ளன.
# பெரிய மலை உள்ளான்

## விளக்கம்

இந்த உள்ளான்கள் காடையை விடச் சற்றுப் பெரியதாக நீளத்தில் இருக்கும். அலகும் விழிப்படலமும் பழுப்பு நிறத்தில் இருக்கும். கால்கள் ஈயநிறம் தோய்ந்த பச்சை நிறத்தில் இருக்கும். உடலின் மேற்பகுதி ஆழ்ந்த பழுப்பாகாகத் தெளிவற்ற கருப்பு, கருஞ்சிவப்பு, வெளிர்மஞ்சள் பட்டைகளுடன் காணப்படும். மார்பு சிவப்புக் கலந்த மஞ்சளாகப் பழுப்புப் பட்டைகளுடன் இருக்கும். உடலின் பிற அடிப்பகுதிகள் வெண்மையாக நெருக்கமான பழுப்புப் பட்டைகளுடன் விளங்கக் காணலாம். ஆணும் பெண்ணும் ஒன்று போன்ற தோற்றம் கொண்டவை.
# பெரிய மலை உள்ளான்

## நடத்தை

மலைகளைச் சார்ந்த புல்வெளிகளில் இவை தனித்தே காணப்படும். வௌவாலைப் போலவும் ஆந்தையைப் போலவும் மெல்லவே தத்தளித்தபடி மேலும் கீழுமாக வாழ்ந்தும் எழுந்தும் பறகக்கூடியன. இதைக் கொண்டு இவற்றை எளிதில் அடையாளம் காணலாம். புழு பூச்சிகளே இவற்றின் உணவாகும். பொடிக்கற்கள் வயிற்றில் காணப்படுவதுண்டு.
# பெரிய மலை உள்ளான்

## இனப்பெருக்கம்

இவை உயரமுள்ள அல்பைன் தூந்திரவெளிகளில் இனப்பெருக்கம் செய்கின்றன. குளிர்காலத்தில் தெற்கில் குறைந்த உயரமுள்ள மலைப் பகுதிகளுக்கு இடம் பெயரும்.
# பெரிய மலை உள்ளான்

## நிலை

10,000க்கும் குறைவான எண்ணிக்கைக் கொண்ட இந்த பறவை இனம் அழிவாய்ப்பு இனம் என வகைப்படுத்தப்பட்டுள்ளது. இதன் முக்கிய அச்சுறுத்தல்களான வாழ்விட இழப்பு, வேட்டையாடப்படுதல் ஆகியவை உள்ளன. நேபாளத்தில் உள்ள லாங்டாங் மற்றும் சாகர்மாதா தேசியப் பூங்கா உட்பட சில பாதுகாக்கப்பட்ட பகுதிகளில் இவை பதிவு செய்யப்பட்டுள்ளன.
# சின்னதாராபுரம் முனிமுக்தீசுவரர் கோயில்

**முனிமுக்தீசுவரர் கோயில்** என்பது தமிழ்நாடு மாநிலத்தின் கரூர் மாவட்டத்தில் சின்னதாராபுரம் புறநகர்ப் பகுதியில் அமைந்துள்ள ஒரு சிவன் கோயில் ஆகும். இக்கோயிலின் மூலவர் முனிமுக்தீசுவரர் மற்றும் தாயார் அகிலாண்டீசுவரி ஆவர்.  
கடல் மட்டத்திலிருந்து சுமார் 221 மீட்டர் உயரத்தில் அமைந்துள்ள முனிமுக்தீசுவரர் கோயிலின் புவியியல் ஆள்கூறுகள், ஆகும்.  
தமிழக அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
# புத்ராஜெயா வழித்தடம்

**புத்ராஜெயா வழித்தடம்** அல்லது **புத்ராஜெயா கொமுட்டர் வழித்தடம்** (ஆங்கிலம்: *Putrajaya Line* அல்லது *Putrajaya Komuter Line;* மலாய்: *Laluan Putrajaya* அல்லது *Laluan Komuter Putrajaya*) என்பது மலேசியா, கிள்ளான் பள்ளத்தாக்கு பகுதியில் உள்ள எம்ஆர்டி (*Mass Rapid Transit*) தொடருந்து வழித்தடம் ஆகும்.  
இந்த வழித்தடம் மலேசிய நாட்டின் மூன்றாவது முழு தானியங்கி மற்றும் ஓட்டுநர் இல்லாத தொடருந்து வழித்தடமாக அறியப்படுகிறது. முன்பு இந்த வழித்தடம் எம்ஆர்டி **சுங்கை பூலோ-செர்டாங்-புத்ராஜெயா வழித்தடம்** (*MRT Sungai Buloh–Serdang–Putrajaya Line*) (**SSP Line**) என அறியப்பட்டது.  
குவாசா டாமன்சாரா எம்ஆர்டி நிலையத்தில் இருந்து புத்ராஜெயா சென்ட்ரல் வரை நீண்டு செல்லும் இந்த வழித்தடமானது; செரி டாமன்சாரா, கெப்போங், பத்து, ஈப்போ சாலை, செந்தூல், கம்போங் பாரு, துன் ரசாக் சாலை, கோலாலம்பூர் கோபுரம், துன் ரசாக் எக்ஸ்சேஞ்ச், கூச்சாய் லாமா, செரி கெம்பாங்கான் மற்றும் சைபர்ஜெயா போன்ற மக்கள் அடர்த்தியான பகுதிகள் வழியாகச் செல்கிறது.
# புத்ராஜெயா வழித்தடம்

## பொது

குவாசா டாமன்சாரா மற்றும் கம்போங் பத்து ஆகிய புறநகர்ப் பகுதிகளின் இடையிலான பாதையின் முதல் கட்டச் செயல்பாடுகள் 16 சூன் 2022-இல் தொடங்கின. 2023 மார்ச் 16-ஆம் தேதி நிலத்தடி சுரங்கப்பாதை உட்பட மீதமுள்ள பாதையை உள்ளடக்கிய 2-ஆம் கட்டம் திறக்கப்பட்டது.  
அதிகாரப்பூர்வ போக்குவரத்து வரைபடங்களில், இந்த வழித்தடத்தின் எண் என மஞ்சள் நிறத்தில் பொறிக்கப்பட்டு உள்ளது. இந்த வழித்தடம் எம்ஆர்டி நிறுவனத்திற்கு (*MRT Corp*) சொந்தமானது.
# புத்ராஜெயா வழித்தடம்

## பொது

### 11 நிலத்தடி நிலையங்கள்

ஆனாலும் ரேபிட் ரெயில் (*Rapid Rail*) நிறுவனத்தின் மூலம் ரேபிட் கேஎல் (*Rapid KL*) சேவையின் ஒரு பகுதியாக இயக்கப்படுகிறது. அத்துடன் இது கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு (*Klang Valley Integrated Transit System*) எனும் இயக்கத்தின் ஒரு பகுதியாகவும் உள்ளது.  
இந்த வழித்தடம் மொத்தம் 57.7 கிமீ (35 மைல்) நீளம் கொண்டது. இது மலேசியாவின் மிக நீளமான மெற்றோ பேருந்து பாதையாகும். இந்த வழித்தடத்தில் 13.5 கிமீ நிலத்தடி சுரங்கப் பகுதி உள்ளது. மொத்தம் 41 நிலையங்கள்; அவற்றில் 11 நிலையங்கள் நிலத்தடியில் கட்டப்பட்டு உள்ளன.
# புத்ராஜெயா வழித்தடம்

## கட்டுமானம்

புத்ராஜெயா வழித்தடத் திட்டம் மார்ச் 2015-இல் மத்திய அரசாங்கத்தால் அதிகாரப்பூர்வமாக அங்கீகரிக்கப்பட்டது. மற்றும் 2015-ஆம் ஆண்டு மலேசிய வரவு செலவு திட்டத்தில் இந்த வழித்தட அமைப்பிற்காக RM 23 பில்லியன் ஒதுக்கப்பட்டது. நவம்பர் 2015 இல் கட்டுமானம் தொடங்கும் என்று எதிர்பார்க்கப்பட்டது.  
செப்டம்பர் 2016-இல், முன்னாள் மலேசியப் பிரதமர் டத்தோ ஸ்ரீ நஜிப் துன் ரசாக் அவர்களால் புத்ராஜெயா சென்ட்ரல் நிலையத்தின் தளத்தில் அடிக்கல் நாட்டு விழாவுடன் அதிகாரப்பூர்வமாக கட்டுமானம் தொடங்கியது.
# புத்ராஜெயா வழித்தடம்

## கட்டுமானம்

### புதிய மத்திய அரசு

மே 2018-இல் பாரிசான் நேசனல் தலைமையிலான மத்திய அரசு வீழ்ச்சி அடைந்தது. அதன் பிறகு, புதிய பாக்காத்தான் அரப்பான் தலைமையிலான மத்திய அரசு **எம்ஆர்டி2** *(MRT2)* எனும் புத்ராஜெயா வழித்தடத் திட்டத்தை தள்ளி வைத்தது. அதற்கு, நாட்டில் பெருகிவரும் தேசியக் கடன் பிரச்சினை; மற்றும் நேரடி ஒப்பந்தச் செயல்முறை (*Direct Negotiation Tender Process*) தொடர்பான பிரச்சினைகளை மேற்கோள் காட்டியது.  
இந்த முடிவு புத்ராஜெயா வழித்தடத்தின் முதன்மைக் கட்டுமான குத்தகையாளரான **எம்எம்சி கமுடா நிறுவனம்** (*MMC-Gamuda*); மற்றும் அந்த நிறுவனத்தின் தொழிலாளர்களிடம் இருந்தும் நிறைய எதிர்ப்புகளை ஏற்படுத்தியது. ஏனெனில் அந்தக் கட்டத்தில் ஏறக்குறைய 20,000 தொழிலாளர்கள் தங்களின் வேலைகளை இழக்கும் நிலையில் இருந்தனர்.
# புத்ராஜெயா வழித்தடம்

## கட்டுமானம்

### புதிய குத்தகை

எனினும் பல்வேறு தரப்புகளில் இருந்து ஏற்பட்ட தாக்கத்தினால் மறு குத்தகைக்கு முன்மொழியப்பட்டது. எம்எம்சி கமுடா நிறுவனம் புதிய குத்தகைக்கு உடன்பட்டது. அந்த நிறுவனத்தினால் முன்மொழியப்பட்ட கட்டுமானச் செலவுகள் முன்பு இருந்ததை விட பாதியாகக் குறைந்தது.  
நிலத்தடிச் சுரங்கப் பகுதியைக் கட்டுவதற்கான செலவு மட்டும் RM 13.11 பில்லியன் ஆகும். புதிய குத்தகையின் மூலம் இந்தத் திட்டத்திற்கான மொத்தச் செலவு RM 39.35 பில்லியனில் இருந்து RM 30.53 பில்லியனாகக் குறைந்தது. அத்துடன் இதன் தொடர்ச்சியாக, எம்எம்சி கமுடா நிறுவனம், கட்டுமானத்தை மீண்டும் தொடங்கியது. அதன் பின்னர் கட்டுமான வேலைகள் சிற்சில பிரச்சினைகளுடன் சுமுகமாக நடைபெற்றது.
# புத்ராஜெயா வழித்தடம்

## கட்டுமானம்

### மொத்தச் செலவு 30.53 பில்லியன் ரிங்கிட்

எம்ஆர்டி2 புத்ராஜெயா வழித்தடத் திட்டம் 16 மார்ச் 2023 மார்ச் 16-ஆம் தேதி, பிற்பகல் 3 மணிக்கு செர்டாங் கொமுட்டர் நிலையத்தில் மலேசியப் பிரதமர் டத்தோ ஸ்ரீ அன்வர் இப்ராகீம் அவர்களால் அதிகாரப்பூர்வமாகத் தொடக்கி வைக்கப்பட்டது. 16 மார்ச் 2023 முதல் 31 மார்ச் 2023 வரை; புத்ராஜெயா வழித்தடத்தில் இலவசப் பயணங்களும் வழங்கப்பட்டன.  
இந்தத் திட்டத்திற்கான மொத்தச் செலவு RM 30.53 பில்லியன். (3053 மில்லியன் மலேசிய ரிங்கிட்); நிலத்தடிச் சுரங்கப் பகுதியைக் கட்டுவதற்கான செலவு மட்டும் RM 13.11 பில்லியன் (1311 கோடி மலேசிய ரிங்கிட்) என அறியப்படுகிறது.
# புத்ராஜெயா வழித்தடம்

## கிள்ளான் பள்ளத்தாக்கு வழித்தடங்கள்

- பத்துமலை–புலாவ் செபாங் வழித்தடம்
- தஞ்சோங் மாலிம்–கிள்ளான் துறைமுக வழித்தடம்
- அம்பாங் வழித்தடம்–செரி பெட்டாலிங் வழித்தடம்
- அம்பாங் வழித்தடம்–செரி பெட்டாலிங் வழித்தடம்
- கிளானா ஜெயா வழித்தடம்
- கேஎல்ஐஏ விரைவுத் தொடருந்து
- கேஎல்ஐஏ போக்குவரத்து
- கோலாலம்பூர் மோனோரெயில்
- காஜாங் வழித்தடம்
- கேஎல் சென்ட்ரல்–இஸ்கைபார்க்
- சா ஆலாம் வழித்தடம்
- புத்ராஜெயா வழித்தடம்
- எம்ஆர்டி சுற்று வழித்தடம்
- சன்வே விரைவுப் பேருந்து வழித்தடம்
# பேண்டிகோட்டா

***பேண்டிகோட்டா*** (*Bandicota*) என்பது ஆசியாவைச் சேர்ந்த கொறித்துண்ணிகளின் பேரினமாகும். இது **பெரிச்சாலிகள்** என்று அழைக்கப்படுகிறது. இவற்றின் பொதுவான பெயர் மற்றும் பேரினப் பெயர் தெலுங்கு மொழி வார்த்தையான *பாண்டிகொக்கு* (పందికొక్కు) என்பதிலிருந்து பெறப்பட்டது. டி. என். ஏ. ஆய்வுகள் *ரேட்டசு* *சென்சு லாடோவின்* ஒரு பகுதியாக மலுக்கு மற்றும் ஆத்திரேலிய *ரேட்டசு* பேரினங்களின் பரவலின் ஒற்றை சிற்றின பேரின இன உறவின் சகோதர கிளையாக இருப்பதைக் கண்டறிந்துள்ளது.
# பேண்டிகோட்டா

## சிற்றினங்கள்

- இந்தியப் பெருச்சாளி (*பே. இண்டிகா*) <small>பெச்சுடீன், 1800</small>
- சின்ன பெருச்சாளி (*பே. பெங்கலென்சிசு*) <small>கிரே மற்றும் ஹார்ட்விக், 1833</small>
- சாவிலெ பெருச்சாளி (*பே. சாவெலே*) <small>தாமசு, 1916</small>
# வெள்ளைப் பல் எலி

**வெள்ளைப் பல் எலி** (*White-toothed rat*) என்பது ***பெரில்மிசு*** பேரினத்தினைச் சார்ந்த ஆசியாவின்<nowiki/>பழைய உலக எலிகள் குழுவாகும்.
# வெள்ளைப் பல் எலி

## சிற்றினங்கள்

***பெரில்மிசு*** சிற்றினங்கள்  
- சிறிய வெள்ளைப் பல் எலி, *பெரில்மிசு பெர்ட்மோரி* <small>பிளைத், 1851</small>
- பெளவர் வெள்ளைப் பல் எலி, *பெரில்மிசு பெளவெர்சி* <small>ஆண்டர்சன், 1879</small>
- கென்னத் வெள்ளைப் பல் எலி, *பெரில்மிசு மெக்கன்சி* <small>தாமசு, 1916</small>
- மணிப்பூர் வெள்ளைப் பல் எலி, *பெரில்மிசு மணிபுலசு* <small>தாமசு, 1916</small>
# சுவின்ஹோ உள்ளான்

**சுவின்ஹோ உள்ளான்**, ( *Swinhoe's snipe* ), **காட்டு உள்ளான்** அல்லது **சீன உள்ளான்** என்றும் அழைக்கப்படுவது, நடுத்தர அளவிலான ( 27–29)&nbsp;செ.மீ. நீளம், 38-44&nbsp;செ.மீ. இறக்கை அகலம், 120 கிராம் எடை), நெடுந்தொலைவு, வலசை போகும் பறவை ஆகும்.  
1861 ஆம் ஆண்டில் இந்த இனத்தை முதன்முதலில் விவரித்த பிரித்தானிய இயற்கை ஆர்வலர் ராபர்ட் ஸ்வின்ஹோவின் நினைவாக இதற்கு பெயர் இடப்பட்டது.
# சுவின்ஹோ உள்ளான்

## விளக்கம்

இது பழக்க வழக்கம், இனப்பெருக்கம் ஆகிய எல்லாவற்றிலும் கூரியவால் உள்ளானைப் பெரிதும் ஒத்து இருக்கும். சற்று அளவில் பெரியதாகக் காணப்படும் இதன் வால் இறகுகள் கூரியவால் உள்ளானைப் போலன்றி வேறுபட அமைந்திருப்பதால் இதைக் கொண்டுதான் அடையாளம் காணவேண்டும். தென் கொரியாவில் இந்த இனம் பொதுவாக *சோ சூக்யுங்* என்று குறிப்பிடப்படுகிறது.
# சுவின்ஹோ உள்ளான்

## பரவல்

இவை முதன்மையாக நடு மற்றும் தெற்கு சைபீரியா மற்றும் மங்கோலியாவில் இனப்பெருக்கம் செய்கிறன்றன. இனப்பெருக்கம் செய்யாத பருவத்தில் ஒட்டுமொத்த பறவைகளும் வலசை போகின்றன. இப்பறவைகள் முக்கியமாக கிழக்கு மற்றும் தெற்கு இந்தியா, இலங்கை, தென்கிழக்கு சீனா, தென்கிழக்காசியா, நியூ கினி போன்ற இடங்களில் காலத்தைக் கழிக்கின்றன. இவை கிழக்கு சீனாவிலும் எப்போதாவது யப்பானிலும் இடம்பெயர்ந்து வந்ததாக பதிவு செய்யப்பட்டுள்ளது. ஆத்திரேலியாவில் இப்பறவை காணப்பட்ட பதிவுகளில் முக்கியமாக வடக்குப் பிரதேசத்தின் டாப் எண்ட் மற்றும் வடமேற்கு மேற்கு ஆஸ்திரேலியா போன்ற பகுதிகள் ஆகும்.
# சுவின்ஹோ உள்ளான்

## வாழ்விடம்

இவற்றின் இனப்பெருக்க வாழ்விடமாக புல்வெளிகள் உள்ளன. இனப்பெருக்கம் செய்யாத வாழ்விடமாக நெல் வயல்கள் மற்றும் கழிவுநீர் பண்ணைகள் உட்பட பல்வேறு வகையான ஆழமற்ற நன்னீர் சதுப்பு நிலங்கள் ஆகும். சேற்று நிலம், ஆழமற்ற தண்ணீர் போன்றவற்றிலும் அருகிலுள்ள தாவரங்களிலும் உணவு தேடும்.
# சுவின்ஹோ உள்ளான்

## உணவு

இது முதன்மையாக மண்புழுக்கள், மெல்லுடலிகள், பூச்சிகள் உட்பட சிறிய முதுகெலும்பிலி உயிர்களை உணவாகக் கொள்கிறது.
# சுவின்ஹோ உள்ளான்

## பாதுகாப்பு

பரவலான வாழிட எல்லை மற்றும் பறவைகளின் எண்ணிக்கையில் குறிப்பிடத்தக்க சரிவு போன்றவற்றவைக்கான சான்றுகள் இல்லாததால், இந்த இனம் தீவாய்ப்புக் கவலைக் குறைந்த இனமாக மதிப்பிடப்படுகிறது.
# மணிப்பூர் வெள்ளைப் பல் எலி

**மணிப்பூர் வெள்ளைப் பல் எலி** (*Manipur white-toothed rat*)(***பெரில்மிசு மணிபுலசு***) என்பது முரிடே குடும்பத்தில் உள்ள கொறிக்கும் சிற்றினமாகும்.  
மணிப்பூர் வெள்ளைப் பல் எலி வடகிழக்கு இந்தியா, வடக்கு மற்றும் மத்திய மியான்மர் மற்றும் சீனாவின் யுன்னான் மாகாணம் (சல்வீன் ஆற்றின் மேற்கு) ஆகியவற்றில் காணப்படுகிறது. இந்தியாவில், இது அசாமில் உள்ள கோலாகாட், நாகாலாந்தின் கெக்ரிமா மலைகள் மற்றும் நாகா குன்றுகள் மணிப்பூரின் பிஷணுபூர், சேனாபதி மற்றும் இம்பால் மாவட்டங்களில் காணப்படுகிறது.
# ஐதராபாத்தில் உள்ள நிறுவனங்களின் பட்டியல்

**ஐதராபாத்தில் உள்ள நிறுவனங்களின் பட்டியல்** (*List of companies based in Hyderabad*) என்பது தெலங்காணாவின் ஐதராபாத்தைத் தளமாகக் கொண்ட முக்கிய நிறுவனங்களின் பட்டியல் ஆகும். இது முழுமையான பட்டியல் அல்ல (*அதாவது* ஐதராபாத்தில் இவற்றின் தலைமையகம் உள்ளது).  
- அடையார் ஆனந்த பவன்
- அரவிந்தோ பார்மா
- உயிரியல் ஈ. நிறுவனம்
- *பாரத் பயோடெக்*
- பிரைட்காம் குழு
- சையண்ட்
- தி டெக்கான் குரோனிக்கள் (நாளிதழ்)
- திவியின் ஆய்வகங்கள்
- டாக்டர் ரெட்டீசு ஆய்வகங்கள்
- இந்திய மின்னணு கழகம்
- ஈ தொலைக்காட்சி நிறுவனம்
- *க்ளென்மார்க் பார்மாசூட்டிகல்ஸ்*
- ஜி. எம். ஆர். குழுமம்
- ஜி. வி. கே.
- கெரிட்டேஜ் பூட்சு (பாரம்பரிய உணவுகள்)
- கெட்டோரோ மருந்துகள்
- இந்திய மருந்து மற்றும் மருந்து பொருட்கள் நிறுவனம்
- *இந்தியன் இம்யூனாலஜிகல் நிறுவனம்*
- கிருஷ்ணா மருத்துவ அறிவியல் நிறுவனம்
- லாரசு ஆய்வகங்கள்
- சத்யம் கம்ப்யூட்டர் சர்வீசஸ் லிமிடெட்
- என். எம். டி. சி.
- நவயுக குழு
- நாட்கோ பார்மா
- அணு எரிபொருள் வளாகம்
- பல்சஸ் குழு
- இசுகைரூட் ஏரோஸ்பேசு
- டாடா வணிக ஆதரவு சேவைகள்
- டாடா மேம்பட்ட அமைப்புகள்
- ட்ரூஜெட்
- வசாயிப் தனியார் நிறுவனம்  
-
# இசுரோ விண்வெளி நிலையம்

**id="4" |ISRO space station**  
| 3 (முன்மொழிவு) |
| --- |
**இசுரோ விண்வெளி நிலையம்** (**ISS**) என்பது இந்தி<nowiki/>யா கட்டப்பட்டு இந்திய விண்வெளி ஆராய்ச்சி நிறுவனத்தால் இயக்கப்படும் ஒரு திட்டமிடப்பட்ட விண்வெளி நிலையமாகும். விண்வெளி நிலையம் 20 டன் எடையுடன் புவியிலிருந்து சுமார் 400 கிலோமீட்டர் தொலைவு வட்டணையில் இயங்கும். அங்கு விண்வெளி வீரர்கள் 15 முதல் 20 நாட்கள் தங்க முடியும்.  
2019 ஆம் ஆண்டில் இந்திய விண்வெளி ஆராய்ச்சி அமைப்பின் (இஸ்ரோ) தலைவர் கே. சிவன் , முன்மொழியப்பட்ட விண்வெளி நிலையத்தின் அம்சங்களை முதன்முறையாக முன்வைத்தார் , விண்வெளி நிலையம் 20 டன் வரை எடையுள்ளதாகக் கூறினார். மூன்று ஆண்டுகளுக்குப் பிறகு சிவனின் புத்தாண்டு உரையில் , இந்தியாவின் முதல் குழு விண்வெளிப் பயணத் திட்டம் ககன்யான் வடிவமைப்பு கட்டத்தை முடித்து சோதனைக் கட்டத்திற்குள் நுழைந்துள்ளது என்று அவர் கூறினார்.
# அனந்தமங்கலம் அகத்தீசுவரர் கோயில்

**அனந்தமங்கலம் அகத்தீசுவரர் கோயில்** என்பது தமிழ்நாடு மாநிலத்தில் காஞ்சிபுரம் மாவட்டத்தின் அனந்தமங்கலம் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயிலின் மூலவர் அகத்தீசுவரர் மற்றும் தாயார் ஆனந்தவல்லி ஆவர்.  
கடல் மட்டத்திலிருந்து சுமார் 109 மீட்டர் உயரத்தில் அமைந்துள்ள அனந்தமங்கலம் அகத்தீசுவரர் கோயிலின் புவியியல் ஆள்கூறுகள், ஆகும்.  
திருமால், பிரம்மா, பாதாள விநாயகர், முருகன், தட்சிணாமூர்த்தி, துர்க்கை மற்றும் சண்டிகேசுவரர் ஆகிய தெய்வங்கள் இக்கோயிலில் அருள்பாலிக்கின்றனர்.
# இந்திய மனித விண்வெளிப் பயணத் திட்டம்

**இந்திய மனித விண்வெளிப் பயணத் திட்டம்** (ஐ. எச். எஸ். பி.) என்பது இந்திய விண்வெளி ஆராய்ச்சி நிறுவனத்தின் (ஐ. எஸ். ஆர். ஓ) ஒரு தொடர்ச்சியான திட்டமாகும் , இது குழுவினரின் விண்கலத்தை தாழ் புவி வட்டணையில் செலுத்தத் தேவையான தொழில்நுட்பத்தை உருவாக்கும்.. மனிதர்கள் இல்லாத ககன்யான் - 1 , ககன்யான் 2 விண்கலங்கள் 2024 ஆம் ஆண்டில் விண்ணில் ஏவத் திட்டமிடப்பட்டுள்ளது , அதைத் தொடர்ந்து 2025 ஆம் ஆண்டில் எல்விஎம் 3ஏவூர்தியில் குழுவுள்ள விண்கலம் செலுத்தப்படும்.  
ஆகத்து, 2018 இலான *ககன்யான்* பணி அறிவிப்புக்கு முன்னர் , மனித விண்வெளிப் பயணம் இசுரோவுக்கு முன்னுரிமையாக இல்லை , ஆனால் அது 2007 முதலே இது தொடர்புடைய தொழில்நுட்பங்களில் பணியாற்றி வந்தது , மேலும் இது ஒரு குழுப் பெட்டகம் வளிமண்டல மறு நுழைவு செய்முறை, இந்தத் திட்டப்பணிக்கான ஏவுதளச் சாதனைச் சோதனையை நிகழ்த்தியது. 2018 திசம்பரில் , இரண்டு விண்வெளி வீரர்களைக் கொண்ட 7 நாள் குழு விண்கலத்திற்கு இந்திய அரசு மேலும் 100 பில்லியன் உரூபாக்களை (1.5 பில்லியன் அமெரிக்க டாலர்களை) வழங்க ஒப்புதல் அளித்தது.  
இந்த திட்டம் வெற்றிகரமாக நிறைவடைந்தால் , சோவியத் யூனியன் , அமெரிக்கா மற்றும் சீனாவுக்கு அடுத்தபடியாக விண்வெளிக்குச் செல்லும் நான்காவது நாடு என்ற பெருமையை இந்தியா பெறும். முதல் குழுவினரின் விண்வெளி விண்கலங்களை நடத்திய பிறகு , நிறுவனம் ஒரு விண்வெளி நிலையத் திட்டத்தைத் தொடங்க விரும்புகிறது. குழு நிலா தரையிறக்கம் , நாளடைவில் குழு கோள் இடையிலான பயணங்கள் ஆகியன திட்டமிடப்பட்டுள்ளன.
# இந்திய செவ்வாய்த் தேட்டத் திட்டங்கள்

**இந்திய செவ்வாய்த் தேட்டத் திட்டங்கள்** என்பது இந்திய விண்வெளி ஆராய்ச்சி அமைப்பு (இசுரோ) செவ்வாய்க் கோளை ஆராய்வதற்காக தொடரும் விண்வெளி பயணங்களின் தொடர் ஆகும். இந்த ஆய்வு தற்போது சுற்றுகலன் பயணங்களுடன் முதன்மைக் கட்டத்தில் உள்ளது.  
இதுவரை ஒரே ஒரு திட்டம் மட்டுமே நிறைவேற்றப்பட்டது. அது செவ்வாயைச் சுற்றி ஒரு சுற்றுகலனை அனுப்பியது , பின்னர் அது 2022 இல் புவியுடனான தொடர்பை இழந்தது. 2024 ஆம் ஆண்டில் ஏவுதல் சாளரம் திறக்கப்படும் போது இரண்டாவது திட்டப்பணி திட்டமிடப்பட்டது.
# பென்னு

நகரத்தில் தலை மீது சூரியத் தட்டுகளுடன் கூடிய பென்னு கடவுளின் உருவம்]]  
**பென்னு** (Bennu), உலகின் படைப்பிற்கு காராணமான எகிப்தியக் கடவுளான இரா (சூரியன்) கடவுளுடன் தொடர்புடைய பறவை வடிவக் கடவுள் ஆவார். கிரேக்க புராணங்களில் கூறப்படும் பீனிக்ஸ் பறவையின் புனைவுக்கு பென்னு தெய்வம் காரணமாக இருந்திருக்கலாம்.  
எகிப்திய தொன்மவியல்படி, பென்னு தெய்வம் சுயமாக உருவான ஒரு உயிரினம் ஆகும். உலகப் படைப்பின் போது கடவுள் இராவுடன் பென்னு தெய்வம் பங்கு வகித்ததாகக் கூறப்படுகிறது. பென்னு தெய்வம் இராவின் ஆக்கப்பூர்வமான செயல்களை செயல்படுத்தியவர் என்றும் கூறப்படுகிறது. பென்னு தெய்வம் மறுபிறப்பின் அடையாளமாகவும் இருந்தார். எனவே பென்னு கடவுள் வாழ்வு, இறப்பு, மறுவாழ்வுக்கு காரணமான ஒசிரிசுடன் தொடர்புடையவர். பென்னு கடவுள் தன்னை அவ்வப்போது புதுப்பித்துக் கொள்ளும் ஆற்றல் கொண்டவர்.
# பென்னு

## வழிபாடு

பண்டைய எகிப்தின் வில் உள்ள ஐரினெஃபரின் கல்லறையில் இருந்து தலையில் சூரிய வட்டுடன் பென்னுவின் சித்தரிப்பு
ஆத்தூம் மற்றும் இரா கடவுள்களைப் போல இருந்தது. ஹெல்லியோபோலிஸ் நகரத்தில் பென்னுவின் வழிபாடு இருந்திருக்கலாம். பண்டைய எகிப்தியர்களின் இறுதிச் சடங்குகளின் போது வைக்கப்படும் கல் வண்டு தாயத்துகளில் பென்னுவின் உருவம் காணப்படுகிறது.